CELEX: 32012D0650
Language: hu
Date: 2012-10-17 00:00:00
Title: 2012/650/EU: A Bizottság végrehajtási határozata ( 2012. október 17. ) a 2006/766/EK határozat II. mellékletének Curaçaónak és Sint Maartennek az emberi fogyasztásra szánt egyes halászati termékek behozatalára jogosult harmadik országok és területek jegyzékébe való felvétele és a Holland Antillák e jegyzékből való törlése tekintetében történő módosításáról (az értesítés a C(2012) 7147. számú dokumentummal történt)  EGT-vonatkozású szöveg

19.10.2012   
            
            
               HU
            
            
               Az Európai Unió Hivatalos Lapja
            
            
               L 288/13
            
         A BIZOTTSÁG VÉGREHAJTÁSI HATÁROZATA
   (2012. október 17.)
   a 2006/766/EK határozat II. mellékletének Curaçaónak és Sint Maartennek az emberi fogyasztásra szánt egyes halászati termékek behozatalára jogosult harmadik országok és területek jegyzékébe való felvétele és a Holland Antillák e jegyzékből való törlése tekintetében történő módosításáról
   (az értesítés a C(2012) 7147. számú dokumentummal történt)
   (EGT-vonatkozású szöveg)
   (2012/650/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
   mivel:
   
               (1)
            
            
               A 854/2004/EK rendelet különleges szabályokat állapít meg az állati eredetű termékek hatósági ellenőrzésének megszervezésére. Ezeken belül előírja, hogy állati eredetű termékek csak az említett rendeletnek megfelelően összeállított és naprakésszé tett jegyzéken szereplő harmadik országból vagy harmadik ország bizonyos területeiről hozhatók be.
            
         
               (2)
            
            
               A 854/2004/EK rendelet előírja továbbá, hogy az ilyen jegyzékek összeállításakor és naprakésszé tételekor figyelembe kell venni az uniós takarmány- és élelmiszerjognak, valamint az állat-egészségügyi szabályoknak való megfelelés, illetve az azokkal való egyenértékűség biztosítása érdekében harmadik országokban végzett uniós ellenőrzéseket és harmadik országok illetékes hatóságai által nyújtott biztosítékokat; ezekről a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (2) rendelkezik.
            
         
               (3)
            
            
               A kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról szóló, 2006. november 6-i 2006/766/EK bizottsági határozat (3) felsorolja azokat a harmadik országokat, amelyek megfelelnek a 854/2004/EK rendeletben szereplő kritériumoknak, és ennélfogva biztosítani tudják, hogy a szóban forgó termékek eleget tesznek a fogyasztók egészségének védelme érdekében az uniós jogszabályokban megállapított egészségügyi feltételeknek, és ennek megfelelően exportálhatók az Unióba. Az említett határozat II. melléklete ezenbelül meghatározza azon harmadik országok és területek jegyzékét, amelyekből az emberi fogyasztásra szánt, az élő, hűtött, fagyasztott vagy feldolgozott kéthéjú kagylóktól, tüskésbőrűektől, zsákállatoktól és tengeri haslábúaktól eltérő halászati termékek Unióba való behozatala engedélyezett.
            
         
               (4)
            
            
               A Holland Antillák autonóm ország jelenleg fel van tüntetve a 2006/766/EK határozat II. mellékletében található jegyzékben olyan harmadik országként, amelyből emberi fogyasztásra szánt halászati termékek behozatala engedélyezett.
            
         
               (5)
            
            
               Egy hollandiai belső reform nyomán 2010. október 10-től a Holland Antillák megszűnt a Holland Királyságon belüli autonóm országként létezni. Ugyanebben az időpontban Curaçao és Sint Maarten elnyerte az autonóm ország státust a Hollandiai Királyságon belül, míg Bonaire, Sint Eustatius és Saba a Holland Királyság európai részének különleges jogállású területévé vált. Ezért helyénvaló a Holland Antillákra vonatkozó bejegyzést a 2006/766/EK határozat II. mellékletében szereplő jegyzékből törölni.
            
         
               (6)
            
            
               Curaçao és Sint Maarten illetékes hatóságai benyújtották a Bizottsághoz az annak bizonyításához szükséges információkat, hogy az autonóm országokban jelenleg működő egészségügyi ellenőrzési rendszer elegendő biztosítékot nyújt az uniós követelményeknek való megfeleléshez. A Curaçao és Sint Maarten illetékes hatóságai által benyújtott információkból az is kiderül, hogy a szóban forgó hatóságok ugyanolyan jogosultsággal bírnak ellenőrzések lefolytatására, mint amilyennel a Holland Antillák illetékes hatósága rendelkezett, és az élelmiszer-ipari vállalkozókra ugyanazok a kötelezettségek vonatkoznak, mint a Holland Antillák megszűnése előtti időszakban. Ezenfelül – a fent említett információk szerint – a szóban forgó autonóm országokban végzett hatósági egészségügyi ellenőrzések a Holland Antillák megszűnése előtti időszakban végzett ellenőrzések szintjével azonos szinteken folyik.
            
         
               (7)
            
            
               Ezért helyénvaló Curaçaót és Sint Maartent felvenni a 2006/766/EK határozat II. mellékletében szereplő jegyzékbe.
            
         
               (8)
            
            
               A 2006/766/EK határozatot ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/766/EK határozat II. melléklete a következőképpen módosul:
   
               1.
            
            
               a Holland Antillákra vonatkozó bejegyzés törlendő;
            
         
               2.
            
            
               Curaçaóra vonatkozóan az alábbi bejegyzést kell a Zöld-foki-szigetekre és Algériára vonatkozó bejegyzések közé felvenni:
               
                           „CW
                        
                        
                           CURAÇAO”
                        
                        
                            
                        
                     
         
               3.
            
            
               Sint Maartenre vonatkozóan az alábbi bejegyzést kell a Salvadorra és Togóra vonatkozó bejegyzések közé felvenni:
               
                           „SX
                        
                        
                           SINT MAARTEN”
                        
                        
                            
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. október 17-én.
      
         
            a Bizottság részéről
         
         Maroš ŠEFČOVIČ
         
            alelnök
         
      
   
   
      (1)  HL L 139., 2004.4.30., 206. o.
   
      (2)  HL L 165., 2004.4.30., 1. o.
   
      (3)  HL L 320., 2006.11.18., 53. o.